Diari Oficial de la Generalitat Valenciana


Sumari del DOGV 5482, del 02-04-2007 (2007/2431)

Adjudicació del ervici de Vigilància de les seus expositives de l'exposició "La Llum de les Imatges. Lux Mundi. Xàtiva 2007.
----------------------------------------------------------------------------------------------------------------------------

### Dades del document

Número de DOGV
:   5482

Data del DOGV
:   02-04-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/2431


Data del document
:   14-02-2007

Organisme emissor
:   Fundació de la CV la Llum de Les Imatges

Tipus de document
:   Resolució

Descriptors 

:   * Fundació de la Comunitat Valenciana la Llum de Les Imatges
    * seguretat i vigilància
    * licitació
    * fundació
    * contracte de serveis

Amb data 25 de gener de 2007, es va publicar en el DOCV número 5436 el concurs per a l'adjudicació del servici de Vigilància de les seus expositives de l'exposició "La Llum de les Imatges. Lux Mundi. Xàtiva 2007", amb un pressupost de 220.440,00 Euros.  
Amb data 12 de gener de 2007, es va constituir la mesa de contractació a fi d'elevar la proposta d'adjudicació de la mencionada obra.   
Vista la proposta formulada, de conformitat amb el que disposa l'article 79.2 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, es va requerir l'empresa proposada perquè en el termini de 5 dies hàbils aportara els certificats acreditatius d'estar al corrent del compliment de les obligacions tributàries i amb la Seguretat Social.  
Aportada la documentació sol·licitada i comprovada la seua validesa, a la vista de la baremació realitzada per la Comissió Tècnica i de la proposta de la mesa de contractació, esta Fundació ha resolt:  
1r. Adjudicar definitivament el servici de Vigilància de les seus expositives de l'exposició "La Llum de les Imatges. Lux Mundi. Xàtiva 2007" a la societat Provinen Seguridad, SA, ja que és la que ha presentat la proposta tècnica i econòmica més avantatjosa per a l'administració, per un import de 185.145,97 Euros (cent huitanta-cinc mil cent quaranta-cinc euros amb noranta-set cèntims IVA inclòs), la qual cosa representa una baixa de 35.294,03 Euros, que s'abonaran a càrrec de l'aplicació pressupostària, amb les anualitats següent:  
2007: 92.572,99 Euros  
2008: 92.572,99 Euros  
2r. L'empresa adjudicatària haurà de formalitzar el contracte corresponent i constituir una fiança definitiva per un import de 7.405,84 euros, en la forma i el termini que determina el plec de clàusules administratives particulars, i pagar els gastos de publicació d'este concurs en el DOCV, que ascendixen a 160 euros.  
3r. Publicar en el DOCV esta resolució als efectes previstos en l'article 93 del Text Refós de la Llei de Contractes de les Administracions Públiques.   
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, este acte, que posa fi a la via administrativa, podrà ser recorregut potestativament en reposició o bé podrà plantejar-se directament recurs contenciós administratiu, en els terminis i davant dels òrgans que s'indiquen a continuació: a) el recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació; b) el recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
València, 14 de febrer de 2007.- El conseller de Cultura, Educació i Esport i president del patronat de la Fundació de la C.V. la Llum de les Imatges: Alejandro Font de Mora Turón.